कर्मचारी की सलाह पर शुरू किया काम, फिर मुड़कर नहीं देखा; गुजरात से भी खाने आते हैं लोग
Madhya Pradesh Zayka Special Story - Barnagar Shree Krishna Bhojnalaya. उज्जैन से 51 किमी दूर बड़नगर में 30 वर्षों से एक डिश फेमस है। दूर-दूर से लोग इसे खाने आते हैं। इस डिश का नाम दाल बिस्किट (टिक्कड़) है। इसे खाने के लिए लोग श्री कृष्ण भोजनालय पर पहुंचते हैं
उज्जैन से 51 किलोमीटर दूर बड़नगर में 30 वर्षों से एक डिश फेमस है। दूर-दूर से लोग इसे खाने आते हैं। इस डिश का नाम दाल बिस्किट (टिक्कड़) है। इसे खाने के लिए लोग श्री कृष्ण भोजनालय पर पहुंचते हैं। यहां मिलने वाले दाल बिस्किट का स्वाद ऐसा है कि जिसने एक बार खाया, वह इसके जायके का दीवाना हो गया।
श्री कृष्ण भोजनालय की शुरुआत सन् 1993 में एक छोटी सी दुकान से हुई थी। बड़नगर बस स्टैंड के पास इस भोजनालय की शुरुआत जगदीश यादव ने उस समय की थी, जब उनके एक राजस्थानी नौकर ने उन्हें दाल बिस्किट बनाने की सलाह दी। यादव परिवार को मुख्य व्यवसाय तब दूध बेचना था। वे कुछ बिजनेस का प्लान कर रहे थे, तभी नौकर ने कहा– हमारे यहां का दाल टिक्कड़ फेमस है।
आप भी यहां इसका बिजनेस शुरू कर सकते हैं। इसके बाद यादव परिवार ने पीछे मुड़कर नहीं देखा। आज मध्यप्रदेश के सबसे स्वादिष्ट दाल बिस्किट मिलने की एक मात्र दुकान श्री कृष्ण भोजनालय ही है। इसके दीवाने आम से लेकर खास तक हैं। इनके दाल बिस्किट का स्वाद सीएम शिवराज सिह चौहान और पूर्व सीएम उमा भारती ने भी चखा है। बड़नगर में दाल बिस्किट की चार दुकानें हैं, लेकिन भीड़ तो श्री कृष्ण भोजनालय में ही उमड़ती है।
अब दाल के बारे में जान दीजिए...
बिस्किट के साथ तुअर की दाल दी जाती है। तुअर दाल को तेल राई, जीरा, हल्दी, प्याज, अदरक, लहसुन का पेस्ट, खट्टा मीठा स्वाद लाने के लिए शक्कर और इमली का प्रयोग भी किया जाता है। हालांकि, दाल को खाने वाले के स्वाद अनुसार भी बना दिया जाता है। दाल बिस्किट में घी और मोयन की मात्रा अधिक होने के बाद भी खाने के बाद पेट में भारीपन आपको महसूस नहीं होगा।
टिक्कड़ का नाम बिस्किट कैसे पड़ा 
बड़नगर की सबसे पुरानी दुकान श्री कृष्ण भोजनालय के संचालक सोनू यादव ने बताया कि दरअसल, राजस्थान की ओर से आए दाल-टिक्कड़ के स्वाद को लेने के लिए लोग जब दुकान पर आने लगे, तब कई लोगों ने टिक्कड़ को देख पहले उसे बिना दाल के टेस्ट किया। उन्होंने बताया कि बिना दाल के खाने में टिक्कड़ का स्वाद बिस्किट जैसा लगता है। आज भी कई लोग बिना दाल सब्जी के बिस्किट की तरह एक टिक्कड़ पूरी खा जाते हैं। यही कारण रहा कि इसका नाम बिस्किट पड़ गया। ज्यादातर लाेग यहां आकर बिस्किट और दाल की ही मांग करते हैं।
तीन तरह की दाल के साथ टिक्कड़ का मजा 
दुकान खोली, तब कई लोगों ने इसे टेस्ट किया। लोगों को इसका स्वाद पसंद आया। देखते ही देखते दुकान पर लोगों की भीड़ लगने लगी। हालांकि, पहले एक तरह की दाल के साथ इसे परोसा जाता था, लेकिन उज्जैन आने वाले अधिकांश गुजराती यात्री यहीं पर दाल बिस्किट का स्वाद लेकर जाते हैं। उन्हीं के चलते बिस्किट के साथ तीन तरह की दाल परोसने की शुरुआत हुई। मीठी दाल, खट्टी-मीठी और मालवी फ्राय दाल।
फिल्म स्टार और राजनेता की पसंद है दाल-बिस्किट
श्रीकृष्ण भोजनालय की दाल बिस्किट के न सिर्फ आम लोग, बल्कि कई राजनेता और फिल्म स्टार भी दीवाने हैं। यहां से उमा भारती से लेकर सीएम शिवराज सिंह चौहान तक ने कई बार दाल बिस्किट मंगवाए तो वहीं, फिल्म स्टार नवाजउद्दीन सिद्दीकी और उनकी पत्नी ने भी दाल बिस्किट के जायके का आनंद लिया है। इस दाल बिस्किट को खाने के लिए प्रदेश के उज्जैन, इंदौर, देवास, नीमच, मंदसौर, पेटलावद, धार और सबसे ज्यादा गुजरात से लोग आकर खाते हैं। दरअसल, महाकाल मंदिर आने वाली सभी गुजराती फैमिली यहीं पर आकर दाल बिस्किट का लुत्फ लेती है। करीब 200 से 300 लोग रोजाना इस दुकान पर दाल बिस्किट का स्वाद लेने आते हैं।
दाल बिस्किट के शौकीनों का क्या कहना ...
बड़नगर के पास बदनावर से दाल बिस्किट खाने आए दिलशान वारसी ने बताया कि यहां पर बहुत स्वादिष्ट दाल बिस्किट मिलते हैं। ऐसा टेस्ट किसी भी दुकान पर नहीं है, इसलिए जब भी मन करता है, यहां दाल बिस्किट के जायके का मजा लेने आ जाते हैं। बड़नगर निवासी हुकुमचंद गेहलोत ने बताया कि देश के खाने के शौकीन बड़नगर में दाल बिस्किट खाने यहां पर आते हैं। यहां की दा बिस्किट उमा भारती सहित कई लोगों को खाते हुए देखा है हमने। दुकान की ख़ासियत एक जैसा स्वाद, साफ- सफाई और क्वालिटी के साथ साथ क्वांटिटी पर भी ध्यान रखते हैं।
ये भी पढ़ें-
पनवाड़ी पोहे के एक्टर कार्तिक, एक्ट्रेस कृति सेनन भी दीवाने​​​​​​​​​​​​​​
जायका एमपी का में आज बात ग्वालियर के पनवाड़ी पोहा सेंटर की। खास है कि इसके मालिक कभी इंदौर नहीं गए, लेकिन ग्वालियर में इंदौरी पोहा बेच रहे हैं। यहां एक बार जो भी शख्स पोहा खा लेता है, वह इसका स्वाद नहीं भूलता। बॉलीवुड एक्टर कार्तिक आर्यन और एक्ट्रेस कृति सेनन भी यहां के पोहे की तारीफ कर चुके हैं।​​​​​​​ पूरी खबर यहां पढ़ें
संत ने कहा था-नौकरी नहीं लगेगी तो गुजिया बनाने लगे
टीकमगढ़ जिले में कई बुंदेली व्यंजन मशहूर हैं। जिले के पर्यटन स्थलों पर देसी-विदेशी सैलानियों के लिए बुंदेलखंडी व्यंजन परोसे जाते हैं, लेकिन तिवारी जी की मावा और ड्राय फ्रूट से बनी गुजिया कुछ खास है। बड़ी संख्या में लोग इसके दीवाने हैं। गुजिया खरीदने के लिए हर दिन दुकान पर लोगों की भीड़ लगी रहती है। पूरी खबर यहां पढ़ें
​​​​​​​इस खीर को खाने CM शिवराज स्कूटर से आते थे
रायसेन स्थित माना ढाबा की खीर का नाम सुनकर ही लोगों के मुंह में पानी आ जाता है। यह वही खीर है, जिसके मुरीद सीएम शिवराज सिंह चौहान भी हैं। वे भी खीर खाने के लिए स्कूटर से ढाबे पर आते थे। यही नहीं, पूर्व सीएम बाबूलाल गौर भी इस खीर के दीवाने थे। रायसेन जिले के प्रभारी मंत्री रहते हुए जब भी वे रायसेन आए, बिना खीर खाए नहीं लौटे। आज भी भोपाल के कई लोग सिर्फ ढाबे पर खीर खाने आते हैं। सबसे ज्यादा भीड़ गुरुवार, शनिवार और रविवार को होती है। इन तीन दिनों में लोगों को खीर खाने के लिए लाइन तक में लगना पड़ता है। पूरी खबर यहां पढ़ें